Πάει και το Τουίστερ.
-Επόμενο; -Η Περιπέτεια του Ποσειδώνα.
Ο Πύργος της Κολάσεως έχει περισσότερους θανάτους.
Απλώς καίγονται. Η Περιπέτεια του Ποσειδώνα έχει καλύτερους θανάτους.
Όλα είναι ανάποδα.
Ας δούμε αν πέτυχε η τελετή ταινιών καταστροφής.
Καλησπέρα. Παρακολουθούμε την εξέλιξη του τυφώνα Κρις
που κατευθύνεται προς τις ακτές,
προκαλώντας συναγερμούς και κλείσιμο σχολείων σε πολλές παράκτιες περιοχές.
Οι τοπικές αρχές ακύρωσαν τα μαθήματα σε Γιάρμουθ,
Νορθ Φάλμουθ και Κέιπσαϊντ...
Τέλεια!
-Μείνετε μαζί μας. Γκέιλ; -Ευχαριστώ, Χαλ.
Μπομπ, φαίνεται πως αύριο θα 'ναι μια καλή μέρα για να μείνεις στο κρεβάτι.
-Καλά τα λες. -Πόσο πιο προφανείς μπορούν να γίνουν;
"Γκέιλ, τι γνώμη έχεις για την κατάσταση στη Βοσνία;
Θα με πηδήξεις μετά τη μετάδοση";
Ξέρει η μαμά σου ότι το ξέρεις;
Όχι.
Ο μπαμπάς σου;
Δεν έχει την παραμικρή ιδέα.
Λοιπόν; Πολ Νιούμαν ή Τζιν Χάκμαν;
Τζόι, είμαι λίγο κουρασμένος. Σε πειράζει να ξαπλώσω;
Όχι, δεν πειράζει.
Θα πρέπει να το αντιμετωπίσεις, Ντόσον.
Όλα αναβλήθηκαν λόγω του τυφώνα. Μαζί και η ζωή μου.
-Η ζωή σου είναι τυφώνας. -Όχι μεταφορές, Τζόι. Είναι πολύ αργά.
Τα λέμε.
Τα λέμε αύριο, Τζόι.
-Ντόσον; -Ναι.
Δέσε τη ζώνη σου. Η ζωή είναι δύσκολη.
Σε άλλα νέα, ο Τομ Μπέρτον συζήτησε με Δημοκρατικούς
για το αν θα ήταν πρόθυμοι
να στηρίξουν μέλη των Ρεπουμπλικανών στην ψηφοφορία για ασυλία στους μάρτυρες.
Απαιτείται πλειοψηφία δύο τρίτων.
Πίσω σ' εσένα, Μπομπ.
Αν ήταν το πανηγύρι του Κεϊπσάιντ, θα ήμουν ο άνθρωπός σου.
Δεν είμαι ειρωνική. Δημοσιογράφος είμαι.
Καλά, Τζιμ. Αν με χρειαστεί κανείς, θα είμαι εδώ
και θα ράβω τις κάλτσες του άντρα μου.
Απίστευτο.
Δεν σ' αφήνουν να καλύψεις τον τυφώνα;
Μου λείπει μία απόφυση ανάμεσα στα πόδια μου,
που προφανώς σου δίνει τα προσόντα να καλύψεις μία κακοκαιρία.
Εγώ και η απόφυσή μου χαιρόμαστε που είσαι εδώ ασφαλής, όπου κι ανήκεις.
Έχω φακό, κεριά, κρύο ντους και μπαταρίες.
Ευχαριστώ. Πάω δίπλα να δω πώς είναι η Τζεν και η κ. Ράιαν.
Θα τους προτείνω να έρθουν μέχρι να περάσει η καταιγίδα.
Εντάξει.
Ο μπαμπάς μου είναι φοβερός, έτσι;
Ιδεαλιστής σαν τους Τομ Χανκς και Χάρισον Φορντ,
-αλλά αξιόπιστος. -Αναμφίβολα.
Και πιστός.
Μέχρι αηδίας.
Ποιος καλύπτει τον τυφώνα Κρις;
-Ο Μπομπ πήρε τη δουλειά. -Αυτός ο Μπομπ.
Τα κάνει όλα.
-Ναι, είναι φοβερός τύπος. -Κι ο μπαμπάς είναι φοβερός.
Ο Μπομπ είναι ο παρουσιαστής.
Αγάπη μου, ασφάλισες την μπροστινή βεράντα;
Πάω αμέσως. Πρέπει να προετοιμαστούμε για τον τυφώνα Μπομπ.
Τον τυφώνα Κρις.
Σωστά. Ο Κρις είναι ο τυφώνας. Ο Μπομπ ο παρουσιαστής.
Θεέ μου.
Να σημειωθεί ότι βρίσκομαι εδώ με το ζόρι.
Κόψε την κλάψα.
ΑΣΤΥΝΟΜΙΑ
Δεν έχω σχολείο. Είναι ευκαιρία να κοιμηθώ λίγο,
να δω τις σαπουνόπερές μου, να απολαύσω την καταιγίδα.
Εντολές του μπαμπά.
"Εντολές του μπαμπά". Το λες με τόσο ενθουσιασμό.
Θα σου τις βρέξω.
-Είσαι πολύ άγριος, Ντάγκι. -Άντε πνίξου.
Νταγκ, πρέπει να μάθεις να διαχειρίζεσαι τα εχθρικά ξεσπάσματα οργής.
Είναι τακτικές καταστολής για να κρύψεις τις ομοφυλοφιλικές σου επιθυμίες.
Το ότι είμαι όμορφος δεν σημαίνει ότι είμαι γκέι.
Τυχαίνει να είμαι ο πιο στρέιτ που ξέρω.
Αλήθεια; Νομίζω ότι η συλλογή των CD σου θα το αντέκρουε αυτό.
Μπάρμπαρα Στράιζαντ, το σάουντρακ από το Οι Άθλιοι.
Έχω ενδιαφέρουσα κι ευαίσθητη πολυπλοκότητα.
Δεν χρειάζεται να μου δικαιολογείσαι. Είμαι με το μέρος σου.
Θέλω να έχεις μία ζωή γεμάτη ευτυχία κι ευημερία.
Οι γυναίκες λατρεύουν τη συλλογή με τα CD μου.
Γιατί επέλεξες ένα επάγγελμα
που απαιτεί να ντύνεσαι σαν μέλος των Village People;
Επέλεξα το σήμα γιατί ο πατέρας μας
μου εμφύσησε την αίσθηση καθήκοντος και την πίστη στη δικαιοσύνη.
Κι αυτό σε δυσκολεύει ακόμα πιο πολύ να αποκαλυφθείς.
Σίγουρα υπάρχουν ομάδες στήριξης για γκέι αστυνομικούς.
Άκου, Πέισι! Δεν είμαι γκέι!
Ανοησίες. Το συμφωνήσαμε ήδη.
Είναι ακρωτηριασμός.
Το τραύμα του να σου κόβουν τα γεννητικά όργανα,
μπορεί να σε επηρεάζει μέχρι την ενηλικίωση.
Πίστεψέ με. Αν το είχα καταλάβει, σίγουρα θα το θυμόμουν.
Το πετσάκι του Τζούνιορ θα είναι αδιάφορο αν πεθάνουμε όλοι στον τυφώνα.
Μία προειδοποίηση είναι. Αυτά τα πράγματα δεν έρχονται τόσο βόρεια.
Ψηφίζω να πάμε στου Ντόσον.
-Δεν είναι κακή ιδέα. -Μην αλλάζεις θέμα.
-Το παιδί θα κάνει περιτομή. -Όχι.
Επειδή είσαι έγκυος, δεν θα έχεις την τελευταία λέξη.
Για κοίτα με.
Τάμι!
-Γεια σου, Ταμάρα. -Γεια.
-Όχι, μη. -Η πίσω πλευρά είναι έτοιμη.
Πέις, βοήθησέ με εδώ.
Χαίρομαι που σε βλέπω, Πέισι. Ο αδερφός σου ήρθε να βοηθήσει.
Ναι, είναι φοβερός τύπος.
Πώς πάνε τα διαβάσματα;
Ελπίζω να εκμεταλλευτείς την κακοκαιρία και να κάτσεις να διαβάσεις.
Πλάκα κάνεις; Ο τύπος είναι τούβλο.
Έχει να ανοίξει βιβλίο από τη Γ' Δημοτικού.
Αλήθεια; Θα χαρείς τότε.
Ο αδερφός σου τα πάει πολύ καλά, αστυφύλακα Γουίτερ.
Σε παρακαλώ, λέγε με Νταγκ.
Εντάξει.
-Κι εγώ μπορώ να σε λέω... -Το "Κυρία Τζέικομπς" είναι μια χαρά.
Ή Ταμάρα, όπως προτιμάς.
Ταμάρα.
Συγγνώμη. Μισώ τις καταιγίδες. Δεν τα πάω καλά με τις κακοκαιρίες.
Κάτι πρέπει να κάνουμε γι' αυτό.
Έχω ζήσει αμέτρητες καταιγίδες.
Σε παρακαλώ. Θα νιώσω πολύ καλύτερα αν έρθετε εδώ.
Αν ο Κύριος αποφασίσει να μου σηκώσει το σπίτι, ας είναι.
Ξέχασα να σου πω ότι ο Κύριος έστειλε φαξ όσο έλειπες.
Κάτι για τον Αρμαγεδδώνα.
Γεια σου, ξένε.
Έμαθα ότι ο παππούς σου γύρισε στο νοσοκομείο. Λυπάμαι.
Κάτι εξετάσεις θα του κάνουν. Θα γίνει καλά.
Αλλά η γιαγιά αγχώθηκε λίγο.
-Πώς τα πας; -Καλά.
Εντάξει. Να σε βοηθήσω με κάτι;
Όχι, είμαι εντάξει. Ευχαριστώ.
-Είσαι ψυχρός μαζί μου, Ντόσον. -Όχι, εγώ...
Δεν σε κατακρίνω. Μία παρατήρηση κάνω.
-Θες να το συζητήσουμε; -Δεν έχει να κάνει με εμάς.
Απλώς έχω πολλά στο μυαλό μου.
Φυσικά.
Ισχυροί άνεμοι και έντονες βροχοπτώσεις στην περιοχή.
Λοιπόν, σαν στο σπίτι σας.
Θα ετοιμάσουμε φαγητό.
Πολύ ευγενικό. Το εκτιμούμε ιδιαίτερα.
Κανένα πρόβλημα. Κυρία Ράιαν, ξέρεις...
Έχουμε γνωριστεί. Είσαι η Μπέσι, η ανύπαντρη αδερφή της Τζόι.
Κι αυτός είναι ο Μπόντι.
Ευχαριστώ, Γουόλτερ Κρόνκαϊτ.
Να σου θυμίσω ποιος κέρδισε το τοπικό Έμμυ και το Χρυσό Γραφείο;
Έχω πιο πολλά βραβεία από σένα.
Κακό παιδί!
Να προσέχεις εκεί έξω. Θέλω να γυρίσεις πίσω σώος.
Εντάξει.
Θα σε ξαναπάρω.
Σου έχω ένα καινούργιο βραβείο, μαμά. Δεν είναι βραβείο. Είναι το γράμμα "Α".
Και πρέπει να το ράψεις εδώ.
Συγχαρητήρια.
Ντόσον, γλυκέ μου, πρέπει να μιλήσουμε.
Για ποιο πράγμα; Για τον καιρό;
Γλυκέ μου...
Ξέρω ότι έχεις θυμώσει πολύ...
-και δικαιολογημένα. -Άσ' το.
Γλυκέ μου, άκουσέ με.
Αγαπώ τον πατέρα σου.
Ξέρω ότι ακούγεται υποκριτικό τώρα,
μα αυτό που συμβαίνει με του Μπομπ κι εμένα...
Με τον Μπομπ κι εμένα. "Του Μπομπ κι εμένα" είναι γραμματικό λάθος.
Αν μ' αφήσεις, ίσως μπορέσω να σε βοηθήσω να το καταλάβεις.
Τι; Το περίπλοκο μυαλό μίας μοιχαλίδας;
Υπάρχει εξήγηση που παραβίασες τους ιερούς όρκους του γάμου;
-Είναι απλό, έτσι; -Υπάρχουν λόγοι.
Λόγοι. Γιατί; Βαρεμάρα, ίσως;
Γιατί δεν αφήνεις τα "Είμαι 40, θέλω να κοιτάξω τον εαυτό μου";
Θα μ' αφήσεις να σου εξηγήσω;
Εντάξει, μαμά, κάν' το. Εξηγήσου. Εξομολογήσου, αλλά στο σωστό άτομο.
Εγώ είμαι ο γιος του. Λείπει ένα στοιχείο εδώ.
Είναι κάτω κι έχει όνομα:
Άντρας, σύζυγος, σύντροφος, έτερον ήμισυ.
Σου θυμίζουν κάτι όλα αυτά;
Είσαι καλά;
Δεν καταλαβαίνω.
Έχω δύο ανώριμους γονείς που το κάνουν σαν κουνέλια κάθε μέρα.
Θα περίμενε κανείς ότι αυτό αρκεί.
Ο μπαμπάς δεν άντεχε κι η μαμά είπε, "Έι"!
Ντόσον, αυτά τα πράγματα δεν έχουν να κάνουν με το σεξ.
Η μονογαμία είναι τόσο Ιουρασική ιδέα;
Δεν είναι πλέον λογικό δύο άνθρωποι να είναι αρκετοί ο ένας για τον άλλον;
-Δεν ξέρω. -Ίσως είναι χημικό.
Ίσως είναι κάποια ορμονική διαταραχή που προκαλεί συνουσία με συναδέλφους.
Ίσως δεν είναι μόνο ο Μπομπ.
Ίσως εκτείνεται σε όλες τις ειδησεογραφικές ομάδες.
Η μητέρα σου είναι καλή γυναίκα.
Ναι, την υπερασπίζεσαι. Σωστά. Είναι λογικό.
-Ορίστε; -Με άκουσες.
Ναι. Διευκρινίσου πριν σου ξεριζώσω το κεφάλι.
Ποιος θα καταλάβαινε καλύτερα την ανάγκη κάποιας να έχει πολλούς συντρόφους;
Εφόσον πήγα με τη μισή Νέα Υόρκη;
-Δεν είπα αυτό. -Δεν είμαστε όλοι ευλαβείς σαν εσένα.
Δεν είμαστε χαρακτήρες ταινίας του Σπίλμπεργκ. Ζούμε στην πραγματικότητα.
Μη μου πεις.
Μη μου δίνεις σημασία. Περαστική είμαι.
Δεν μπορώ να ξεφύγω.
Τι κάνεις εκεί μέσα;
Επιστρέφω λίγο στα παλιά.
Θυμάσαι που παίζαμε εκεί μικροί;
Παίζαμε την τρίτη πράξη από τα Σαγόνια του Καρχαρία.
-Όχι τώρα, Τζόι. -Έλα.
Θα 'σαι ο Κάπτεν Κουίντ, Εγώ ο Χούπερ κι ο σερίφης Μπρόντι.
-Ξέραμε όλα τα λόγια. -Δεν είμαστε πια παιδιά.
Δεν θα ήταν ωραία;
Σωστά.
Ανήκει στη λίστα "Είμαστε πολύ μεγάλοι γι' αυτά". Κατάλαβα.
Ξέρω ότι είσαι ακόμα θυμωμένος που σου είπα ψέματα.
Ακόμα κι αν δεν το παραδέχεσαι, φαίνεται στο πρόσωπό σου.
Καλύτερα να φύγεις. Δεν ελέγχω αυτά που λέω σήμερα.
Ξέρω τι περνάς. Παλεύεις να βρεις απαντήσεις.
Θες να μάθεις γιατί τον απατάει, αλλά...
είναι όλα θέμα αντίληψης, Ντόσον.
Άσε με να σου προσφέρω τη μοναδική σοφία που μπορώ.
Αντί να ρωτάς γιατί τα κάνει όλα αυτά η μητέρα σου,
θα 'πρεπε να ευχαριστείς τον Θεό που έχεις μητέρα.
Τζόι.
Συγγνώμη, Ντόσον. Το ξέχασα για λίγο.
Δεν πρόκειται για μένα.
Οι άνεμοι έχουν φτάσει τα 80 χλμ/ώρα κι ανεβαίνουν σταθερά.
Δεν έχει διευκρινιστεί ακόμα αν ο τυφώνας Κρίστοφερ
θα περάσει από το Κεϊπσάιντ...
Λίγο φρέσκο δεντρολίβανο, λίγο τριμμένο πιπέρι...
Κάτι ξέρω από μαγειρική...
Το κοτόπουλο ήταν πεντανόστιμο, κ. Ράιαν.
Επομένως, η στάθμη θα ανέβει πέντε με έξι μέτρα...
Χαμός γίνεται εκεί έξω.
Ελπίζω ο Μπομπ να προσέχει.
Μην ανησυχείς για τον Μπομπ, κ. Λίρι.
Ακούστε τις τοπικές αρχές.
Θα στείλω το βίντεο στο στούντιο σε λίγο,
αλλά θα είμαστε εδώ όλη μέρα, όσο προχωρά η καταιγίδα.
Μάλλον είναι πολύ...
Κάθε πρόταση που μου 'ρχεται στο μυαλό, τελειώνει με τη λέξη από "Γ".
Μη συγκρατείσαι για χάρη μου. Την έχω ακούσει.
Ενήλικας είμαι, Τζόι. Πρέπει να δίνω το παράδειγμα.
Στη θέση σου, θα έλεγα τη λέξη από "Γ".
Φέρθηκα πολύ εγωιστικά.
Είναι οικογενειακό σας.
Αλλά θα δώσω ένα τέλος.
Καλοσύνη σας που μείνατε.
-Θα το πάρω εγώ. -Δεν είχα συνειδητοποιήσει...
-Το 'χω. Το 'χω. -...πόσο φοβόμουν.
Δεν περίμενα ποτέ να φτάσει τόσο βόρεια ένας τυφώνας.
Είμαι αστυνομικός και προστατεύω τον κόσμο, οπότε...
-Αρκεί να μη σας καθυστερώ. -Όχι.
Τι ήταν αυτό;
Δεν ξέρω. Επιστρέφω αμέσως.
Μήπως δεν πρέπει να βγεις;
Είναι η δουλειά μου, Τάμι.
Ο αδερφός σου είναι πολύ καλός.
Είναι κρυφή.
Τι;
Ναι, είναι 100% γκέι.
Δεν το δείχνει, επειδή είναι αστυνομικός σε μικρή πόλη.
Το ξέρει ο μπαμπάς σου;
Οι γονείς μου είναι σε άρνηση. Είναι άσχημη κατάσταση.
Εσύ πώς είσαι, Τάμι;
Δεν νομίζω. Όχι με τον ένστολο αδερφό σου απ' έξω.
Υπενθύμιση: Είναι κακούργημα.
Αυτό σε γοητεύει, έτσι; Μου έλειψες.
Κι εμένα μου έλειψες, αλλά...
Ορίστε. Ικανοποιήθηκες;
Έλα εδώ.
Όχι. Άφησέ με. Δεν κάνω πλάκα.
Το εννοώ!
Δεν ήταν τίποτα. Ήταν απλώς το...
Ντόσον.
Ξέρεις ότι αν πιάσει το Φύκι,
θα έχουμε αλυσίδα οικογενειακών εστιατορίων σε όλη τη χώρα;
Τέλεια, μπαμπά.
Συμβαίνει κάτι, Ντόσον;
Όντως συμβαίνει κάτι.
Μιτς, υπάρχει κάτι που...
Εννοώ, υπάρχει κάτι που πρέπει να σου πω.
Θα σας αφήσω μόνους.
Όχι, Ντόσον. Είμαστε οικογένεια. Μας αφορά όλους.
Αγάπη μου, τι είναι;
Από πού ν' αρχίσω;
Ξέρεις ότι λατρεύω αυτό που κάνω,
ότι πάντα ήθελα να γίνω η Νταϊάν Σόγιερ ή η Μπάρμπαρα Γουόλτερς.
Μιτς, πέρασαν 20 χρόνια
και δεν θα γίνω ποτέ η Νταϊάν Σόγιερ ή η Μπάρμπαρα Γουόλτερς.
Το ξέρω αυτό.
Εγκατέλειψα αυτό το όνειρο.
Δεν πειράζει. Το έχω αποδεχτεί. Εξακολουθώ να θέλω να γίνω σαν την Τζένι Τζόουνς
ή σαν τη Σάλι Τζέσι Ραφαέλ.
Τι συμβαίνει, Γκέιλ;
Θεέ μου, πλατειάζω.
Ποιος τις βλέπει αυτές τις σειρές; Όλες ίδιες είναι.
Κάποιος κάνει λάθος,
βγαίνει στην τηλεόραση με δείκτη νοημοσύνης τρία
και γκρινιάζει για αυτό μπροστά σε όλο τον κόσμο και...
Ξέρω ότι γίνομαι επικριτική,
αλλά πάντα περηφανευόμουν ότι δεν ήμουν τέτοιος άνθρωπος.
Θα ήμουν στο πάνελ με τους απατεώνες και τους ψεύτες.
Γκέιλ, τι λες;
Αυτό που θέλω να πω είναι...
ότι τους τελευταίους δύο μήνες, τις τελευταίες 62 μέρες,
κάθε φορά που αργούσα να έρθω σπίτι,
κάθε φορά που έβρισκα δικαιολογία να φύγω από το σπίτι...
κάθε φορά που δεν ήμουν μαζί σου...
ήμουν με κάποιον άλλον, έναν άλλον άντρα...
έκανα σεξ με άλλον άντρα.
Δεν θα σου ζητήσω να με συγχωρέσεις.
Αυτό εξαρτάται από σένα.
Απλώς σκέφτηκα ότι πρέπει να το μάθεις, Μιτς.
Μιτς;
Μπαταρίες.
Έπρεπε να πάρω κι άλλες μπαταρίες. Ντόσον.
-Μιτς. -Ντόσον.
Πάρε τα κεριά και τον φακό στο άλλο δωμάτιο. Τώρα.
Πού είναι το φανάρι;
Το γέμισα με κηροζίνη το πρωί και τώρα εξαφανίστηκε.
Μιτς, σε παρακαλώ, μίλα μου.
Το είχα στα χέρια μου και τώρα εξαφανίστηκε. Πού είναι;
Πού πήγε;
Μην κλαις!
Δεν δικαιούσαι να κλαις.
Όλα καλά;
Ναι, μια χαρά.
Νομίζω ότι έχει κι άλλα κεριά επάνω.
Είσαι τόσο αδέξιος και ηλίθιος.
Λυπάμαι πολύ για τον αδερφό μου.
Ανεχόμαστε χρόνια αυτό τον μπουμπούνα.
Είναι η ντροπή της οικογένειας.
Λυπάμαι πολύ.
Δεν πειράζει. Αλήθεια, εγώ έφταιγα. Έπεσα πάνω του.
Εγώ είμαι η αδέξια.
Τι έχουμε εδώ;
Λίγη ψυχαγωγία μέχρι να περάσει η καταιγίδα.
Έχεις παίξει ποτέ το παιχνίδι "Αν";
Πώς παίζεται;
Είναι ένας ωραίος τρόπος να γνωριστούμε.
Σε ρωτάω κάτι, όπως...
Αν μπορούσες να τρως μόνο ένα φαγητό για την υπόλοιπη ζωή σου, ποιο θα ήταν;
Απαντάς και μετά ρωτάς εσύ κάτι.
Ποιος ξεκινάει;
Ψηφίζω Μονόπολη. Έχει έναν σκοπό αυτό το παιχνίδι.
Είναι απλώς ένας ωραίος τρόπος να γνωριστούμε καλύτερα.
Για να δω...
Αν έπρεπε να διαλέξεις μία πόλη
για να ζήσεις την υπόλοιπη ζωή σου...
-ποια θα διάλεγες; -Εύκολο. Τη Νέα Υόρκη, τη γενέτειρά μου.
-Δεν υπάρχει άλλο μέρος σαν αυτό. -Γιατί μετακόμισες;
Γιατί χρειαζόμουν μία αλλαγή. Έχω έναν δυσλειτουργικό πρώην σύζυγο
και η Νέα Υόρκη δεν μας χωρούσε και τους δύο.
Αν ήμουν ο πρώην άντρας σου,
θα το μετάνιωνα πικρά.
Εντάξει, σειρά μου.
Ντάγκι, αν μπορούσες να παίξεις σε μιούζικαλ του Μπρόντγουεϊ,
-ποιο θα διάλεγες; -Εύκολο.
-Τόνι. Γουέστ Σάιντ Στόρι. -Μ' αρέσει.
-Ναι; -Το "Somewhere" είναι το αγαπημένο μου.
-Και το δικό μου. -Πρέπει να είδα την ταινία
-δέκα φορές όταν ήμουν μικρή. -Δέκα φορές; Πες 15!
Ένα εκατομμύριο μωρά κάνουν περιτομή κάθε χρόνο.
Είναι θέμα ανθρωπίνων δικαιωμάτων.
Είναι ένα σκληρό και βάρβαρο παράδειγμα παιδικής κακοποίησης.
Δεν ξέρουμε καν αν είναι κορίτσι ή αγόρι.
Ή μαύρο ή άσπρο.
-Άρχισε. -Μπόντι, μη.
Δεν κρίνω, Μπόντι, μία παρατήρηση κάνω.
Τι σε ενοχλεί περισσότερο; Ότι είμαι μαύρος και είναι λευκή
ή ότι είμαστε ανύπαντροι και θα αποκτήσουμε παιδί;
Αυτό που με ενοχλεί, Μπόντι, είναι όταν τα παιδιά μεγαλώνουν παιδιά.
Ετοιμάσου, Μπόντι.
Αυτό το παιδί θα χαρακτηριστεί διαφορετικό.
Μισός μαύρος, μισός λευκός. Δεν έχει σημασία, κ. Ράιαν.
Αυτό το παιδί θα αγαπηθεί 100 τοις εκατό.
Τι κάνεις εδώ έξω; Κάνει πολύ κρύο.
Κι εκεί μέσα κάνει κρύο και ήθελα ένα διάλειμμα.
Τι κάνεις εδώ έξω;
Προσέχω τον κ. Λίρι.
Μάλλον έγινε χαμός σήμερα.
-Πού είναι ο Ντόσον; -Δεν ξέρω. Δεν με νοιάζει.
Κάνω ένα διάλειμμα.
Είναι θέμα εγωισμού.
"Πώς γίνεται να υπήρξε κάποιος πριν από μένα;
-Πώς μπορώ να φανώ αντάξιος;" -Τόσο πεζός είναι;
Σίγουρα υπάρχει μία μεζούρα στο μπάνιο του αυτή τη στιγμή.
-Πού λες να είναι σημαδεμένη; -Τι εννοείς;
Έλα. Πιστεύεις ότι ο Ντόσον έχει πιστόλι ή τουφέκι;
Πού να ξέρω;
Έλα.
Ο Ντόσον δεν έπρεπε να ξεσπάσει πάνω σου για τη μαμά του.
Τα έμαθες;
Κρυφάκουσα κατά λάθος.
Δεν είμαι πια η παρθένα βασίλισσα των φαντασιώσεων του Ντόσον.
Ναι, ο Ντόσον βιώνει ένα σημείο καμπής στη ζωή του.
Όπως όλοι μας.
Με βάση το ύψος, το βάρος, τα πόδια και το μέγεθος του χεριού του,
θα έλεγα ότι είναι λίγο πάνω από τον μέσο όρο.
Ώστε το έχεις σκεφτεί.
Να σε βοηθήσω;
Όχι, δεν πειράζει. Είμαι εντάξει. Ευχαριστώ.
Ο κ. Ράιαν έλεγε:
"Αν θες ουράνιο τόξο, πρέπει να ανεχτείς τη βροχή".
Το ξέρεις κι εσύ;
Μου άρεσε πολύ ο κινηματογράφος.
Φρανκ Κάπρα.
Μια Υπέροχη Ζωή, Ο κ. Σμιθ Πάει στην Ουάσιγκτον,
Η Κόμισσα και ο Γκάνγκστερ.
Οι απλές επιθυμίες εκπληρώνονται, οι προσδοκίες υλοποιούνται.
Οι φόβοι εγκατάλειψης μετατράπηκαν σε θεάματα ασφάλειας και χαράς.
Ο Φρανκ Κάπρα και ο Στίβεν Σπίλμπεργκ έχουν θεματικό περιεχόμενο.
Αυτό που μου άρεσε περισσότερο σε αυτές τις ταινίες
είναι ότι όσο χαμηλά κι αν έπεφτε ο χαρακτήρας,
πάντα του δινόταν μία δεύτερη ευκαιρία.
Η συγχώρεση είναι από τα μεγαλύτερα δώρα του Κυρίου.
Μαζί της έρχεται και η κατανόηση.
Όπως η βροχή φέρνει το ουράνιο τόξο;
Απ' ό,τι έχω δει με σένα ως τώρα,
καλύτερα ν' αγοράσεις μία καλή ομπρέλα.
Οδός Σεντ Τσαρλς με ξενοδοχείο, $750.
Ναι, ναι, ναι.
Τι λες για το Gypsy;
Μ' αρέσει. Είδες την τηλεοπτική έκδοση με την Μπέτι Μίντλερ;
Ξέρω! Ήταν υπέροχη. Αλλά ξέρεις...
-ακόμα αγαπώ την Έθελ Μέρμαν. -Ναι. Το Chorus Line!
Σειρά σου.
Ταμάρα, θες να βγούμε καμιά φορά, να δούμε καμιά ταινία;
Το Ριάλτο παίζει κλασικά κομμάτια τις Τετάρτες.
Παίζουν πολλά από τα παλιά μιούζικαλ της MGM. Είναι τέλεια.
Θα το ήθελα πολύ.
Ναι; Τέλεια. Εντάξει, θα οργανώσουμε όλη τη νύχτα.
Ρομαντικό δείπνο. Θα αφήσουμε τον αδερφό μου σπίτι.
Να έχουμε την ευκαιρία να γνωριστούμε καλύτερα.
Ξέρεις, κανονικό ραντεβού.
Όχι κανονικό ραντεβού.
Γιατί όχι;
Ξέρεις, επειδή... Ξέρω.
Δεν φταίει που είμαι πολύ νέος, έτσι; Μην κολλάς στην ηλικία.
Είμαι 24, σε λίγο θα γίνω 25.
Όχι, δεν είναι αυτό. Απλώς ξέρω ότι είσαι γκέι.
Τι;
Της είπες ότι είμαι γκέι;
Όχι, το μάντεψα.
Όταν ζούσα στη Νέα Υόρκη, έμενα στην οδό Κρίστοφερ.
Έχω καλό γκέι ραντάρ.
Της το είπες, έτσι;
-Πες της ότι δεν είμαι γκέι! -Έχει γκέι ραντάρ.
Ταμάρα, δεν είμαι γκέι.
Δεν πειράζει να 'σαι γκέι.
Αυτό προσπαθώ να του πω.
Πες της αμέσως ότι δεν είμαι γκέι!
Παιδιά!
Μην ανησυχείς, Ταμάρα. Το κάνει συνέχεια αυτό.
Πες της το τώρα.
Εντάξει.
Δεν είναι γκέι.
Εντάξει, λοιπόν.
Ποιος έχει σειρά;
Ο Μπομπ είναι, έτσι;
Η πρώτη φορά που σε είδα,
ήταν στην προβλήτα της μαρίνας.
Ήσουν με εκείνη τη φίλη σου.
Αυτή που δεν το βούλωνε ποτέ. Μιλούσε όλη την ώρα.
Δεν θυμάμαι πώς την έλεγαν. Ήταν ένα όνομα από σαπουνόπερα.
Όπως Αλέξις ή Ντόριαν.
Φοίβη.
Από τη στιγμή που μας σύστησε η Φοίβη, ήξερα...
ότι σε αγαπούσα.
Ήταν τόσο γρήγορο, γιατί η αγάπη έρχεται τόσο γρήγορα.
Είναι σαν απόφαση. Η αγάπη είναι μία απόφαση που παίρνεις
και την πήρα εκείνη τη στιγμή.
Αυτό που θέλω να ξέρεις...
είναι ότι η αγάπη μας ήρθε γρήγορα και κράτησε.
Άντεξε τη θύελλα.
Αλλά όσο γρήγορα πήρα την απόφαση πριν από 20 χρόνια να σε αγαπήσω,
τόσο γρήγορα την παίρνω πίσω.
Δεν θέλω να σε αγαπώ πια.
Επιλέγω να σε μισώ τώρα.
Όχι, Μιτς, μη.
Έγινε ήδη, έτσι απλά.
Προτείνω να βγεις από το αμάξι!
Πριν σε πετάξω έξω.
Καλά νέα για τους κατοίκους.
Ο τυφώνας Κρίστοφερ έκανε μια ξαφνική παράκαμψη,
αφήνοντας ελάχιστες ζημιές στο Κεϊπσάιντ και τις γύρω περιοχές.
Τώρα που η καταιγίδα πέρασε, είναι ώρα να αποχαιρετήσουμε
την κακοκαιρία.
Και πάλι, σας ευχαριστώ πολύ.
-Ήταν πολύ ενδιαφέρουσα μέρα. -Στη διάθεσή σου.
Συγγνώμη για το πιστόλι.
Ακόμα θέλω να σε βγάλω έξω.
Θα είμαι ειλικρινής μαζί σου, Νταγκ.
Βγαίνω με κάποιον τώρα.
Κατανοητό.
Εντάξει, πάμε, μικρέ.
Μάλιστα, βοηθέ Νταγκ.
Φεύγω, Ντόσον, αλλά πριν φύγω, θέλω να...
-Τζεν, σου χρωστάω μια εξήγηση. -Άκουσέ με, Ντόσον, σε παρακαλώ.
Εντάξει; Γιατί είναι η μέρα της αλήθειας και είναι σειρά μου τώρα.
Έχασα την παρθενιά μου στα 12 από έναν μεγαλύτερο που με μέθυσε.
Δεν θυμάμαι το όνομά του, αλλά μετά τον πρώτο φόβο για εγκυμοσύνη,
έπαιρνα αντισυλληπτικά και χρησιμοποιούσα προφυλακτικά...
Τις περισσότερες φορές.
Κάποιες φορές...
Δεν ξέρω. Είναι κάπως θολά.
Έπινα πολύ και λιποθυμούσα και τέτοια.
Έκανα σεξ πολύ μικρή,
κάτι που δεν εύχομαι σε κανέναν.
Το σεξ σε τόσο μικρή ηλικία τις περισσότερες φορές είναι κακή ιδέα.
Με έπιασαν να κάνω σεξ στο κρεβάτι των γονιών μου.
Το κοριτσάκι του μπαμπά
να συνουσιάζεται μπροστά στα μάτια του.
Ακόμα δεν με κοιτάζει στα μάτια.
Αλλά πάλι, με έστειλε 320 χιλιόμετρα μακριά για να το αποφύγει.
Μα, Ντόσον, δεν είμαι πια εκείνο το κορίτσι. Ποτέ δεν ήμουν.
Αλλά ούτε είμαι η αγνή εικόνα που έχεις.
Είμαι κάπου ενδιάμεσα και...
προσπαθώ να βγάλω άκρη.
Τζεν, δεν χρειάζεται...
Δεν φταις εσύ, εντάξει; Τα χαζά μου κολλήματα φταίνε.
Οι γονείς μου έχουν μία έντονη σεξουαλική ζωή κι εγώ κατά βάθος...
τη χρησιμοποιούσα ως μέτρο ευτυχίας.
-Το σεξ δεν σημαίνει ευτυχία. -Τζεν, το ξέρω.
Τώρα το ξέρω.
Συγγνώμη που σου είπα ψέματα.
Αλλά δεν μπορώ να απολογηθώ για το παρελθόν μου.
Έμαθα από αυτό. Είμαι καλύτερος άνθρωπος.
Με έφερε εδώ.
Κι αυτή είναι η ευκαιρία μου να κάνω μια νέα αρχή. Αυτή είναι η ευκαιρία μου.
Και θα ήταν πολύ ωραία αν συμμετείχες κι εσύ.
Υπό έναν όρο:
Ότι θα έχεις εμένα.
Επειδή, Τζεν, η συμπεριφορά μου είναι ασυγχώρητη
και δεν μου αξίζει κάποια...
τόσο παθιασμένη, ανοιχτή, ειλικρινής και όμορφη όσο εσύ.
Λήψη δεύτερη;
Τι κάνεις; Πού είναι ο αδερφός σου;
Έκανα κύκλο.
-Είναι αργά, Πέισι. -Έχω άλλη μία ερώτηση «Αν».
Άσ' το σε μένα.
Αν μπορούσες να ξανακάνεις κάτι στη ζωή σου, ποιο θα ήταν αυτό;
Δεν θα παντρευόμουν έναν βίαιο, χοντρό χρηματιστή.
Ίδια ερώτηση και για σένα.
Να ήμουν πιο μεγάλος, να μπορώ να πω στον κόσμο γι' αυτή την υπέροχη γυναίκα
την οποία ερωτεύομαι με ταχύ ρυθμό.
Νόμιζες ότι θα ζήλευα αν φλέρταρες με τον Νταγκ;
Να φλερτάρω; Δεν φλερτάρω.
Γιατί αν το έκανες,
θα ήταν περιττό.
Ήδη ζηλεύω
κάθε άντρα που έχει βρεθεί στο οπτικό σου πεδίο,
που έχει μυρίσει τα μαλλιά σου,
που έχει γείρει το σώμα του πάνω στο δικό σου.
Γινόμαστε απρόσεκτοι, Πέισι.
Ξέρεις ότι πρέπει να το σταματήσουμε. Γίνεται πολύ επικίνδυνο.
Πες μου ότι δεν σε φτιάχνει αυτό.
Πέισι.
Μία ακόμα ερώτηση.
Αν μπορούσες να κάνεις ένα πράγμα τώρα, ποιο θα ήταν αυτό;
Γιατί το έκανες;
Ετοιμάσου, Μιτς. Αν πιστεύεις ότι δεν μπορεί να γίνει χειρότερο, μπορεί.
Ο λόγος που το έκανα είναι εξωφρενικός.
Δεν έχω λόγο. Όχι.
Ξύπνησα μια μέρα, Μιτς, και κατάλαβα ότι η ζωή μου ήταν τέλεια.
Όλα όσα ήθελα
από όταν ήμουν έξι ετών, είχαν πραγματοποιηθεί.
Ανακάλυψα ότι η τελειότητα προκαλεί δυσφορία
και με έπιασε ανησυχία.
Τι κάνεις όταν όλα είναι καλά;
Όταν όλα είναι ακριβώς όπως τα ήθελες;
Έχω το τέλειο σπίτι,
καριέρα, ένα χαρισματικό παιδί,
έναν σύζυγο που μου διεγείρει
το μυαλό, το σώμα και την ψυχή σε καθημερινή βάση.
Δεν θέλω τίποτα.
Το να μη θέλω τίποτα μ' έκανε να νιώσω ένα κενό.
Ήθελα να θέλω ξανά.
Έτσι, βάλθηκα να το καταφέρω.
Και το κατάφερα.
Γιατί τώρα θέλω κάτι.
Θέλω πίσω όλα όσα έχασα.
Μιτς, λυπάμαι πολύ.
Ας καθίσουμε λίγο εδώ, εντάξει;
Δεν θέλω να μιλήσω άλλο.
Εντάξει.
Ήλπιζα να σε βρω εδώ.
Τζόι, σου χρωστάω μία συγγνώμη.
Ήμουν απερίσκεπτος, αναίσθητος κι εγωκεντρικός.
Αν μου δώσεις μία ευκαιρία να επανορθώσω,
υπόσχομαι να κάνω ό,τι μπορώ για να γίνω ο φίλος που σου αξίζει.
Ωραία τα είπες.
Συγγνώμη που έπαιξα το χαρτί της μητέρας.
Το έχω πάντα στο τσεπάκι και παραείναι εύκολο.
Δεν έπρεπε να το κάνω.
Τζόι, δεν ξέρω τι θα έκανα αν έχανα τη μητέρα μου.
Πονάει, Ντόσον.
Γεννιέσαι, πεθαίνεις και κάνεις πολλά λάθη στο ενδιάμεσο.
Καταλαβαίνεις;
Το αστείο είναι...
ότι τώρα που πέθανε...
δεν θυμάμαι ούτε ένα λάθος.
Τι μπορώ να κάνω για σένα, Τζόι;
Θέλω να είμαι καλός φίλος. Τι μπορώ να κάνω;
Μόνο γι' απόψε,
μπορούμε να αναβάλουμε τη γρήγορη άνοδο προς την ενηλικίωση;
Σε παρακαλώ.
Έλα.
"Σερίφη Μπρόντι, είναι έξι μέτρα".
"Παιδιά, νομίζω ότι γύρισε για το μεσημεριανό του".
"Πρέπει να του ρίξω στο κεφάλι".
"Χαμογέλα, κάθαρμα".
"Θα χρειαστούμε μεγαλύτερο σκάφος".
ΑΠΟΔΟΣΗ ΔΙΑΛΟΓΩΝ ΥΠΟΤΙΤΛΩΝ: Ioannis Parasoglou